खौरांगिरिनि सिगाङाव जाफुंसार थालिर आबादारि मिकास मुसाहारीआ फोरमायोदि बिघासे हायाव 200-250 सो थालिर बिफां गायनो हायो आरो नैजि रोजासो रां खरसा खालामब्लानो बिनि मुलाम्फाया 90 रोजा रां आर्जिनो हायो होन्ना मिथि होयो। बिनि थाखाय गोजौ हा बाहागो दै थायै हा फोरा थालिर आबादनि थाखाय साबसिन होनना बुङो आरो फांसे थालिर बिफांआ जोलै मोजांब्ला 5 बोसोर सिम एर लांबाय़ थायो होन्ना बुंबावयो।      जाफुंसार थालिर आबादारि मिकास मुसाहारीआ खावलाय बावयोदि आथिखालाव बड’लेण्ड ओनसोलाव थानाय बेखार लाइमोन सेंग्रा सिख्लाफोरा सरकारी साख्रिखौल बरसा खालामा जासे बेखार थानाय हा बाहागो फोराव थालिर आबाद मावओब्ला थांनानै थानायनि जीउ राहाखौ सोरजिनो हायो होन्ना फोरमायो। बिनि थाखाय थोजासे रांबो खरसा खालामनो गोनां गैया  आरो गोबां हानिबो गोनांथि गैया 3 बिघा एबा 5 बिघा हायानो बयनिख्रुइबो साबसिन होन्नानैबो मुसाहारिया बुंबावयो।